Document ID: 31993R2273

KOMISSION ASETUS (ETY) N:o 2273/93,
annettu 28 päivänä heinäkuuta 1993,
viljan interventiokeskuksista
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1) ja erityisesti sen 5 artiklan,
sekä katsoo, että
interventiojärjestelmän moitteettoman toiminnan varmistamiseksi interventiokeskukset olisi määritettävä maantieteellisen sijainnin ja varastointilaitosten perusteella, jotka mahdollistavat merkittävien viljaerien kokoamisen ja myynnin, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1766/92 5 artiklan mukaisesti määritettävien interventiokeskusten on täytettävä yksi seuraavista edellytyksistä:
a) sijainti alueilla, joilla on merkittävää viljojen tuotantoa, joka on joko jatkuvasti tai tilapäisesti paikallista kysyntää huomattavasti suurempi, ottaen huomioon maatalouden ja markkinoiden rakenteet kyseisellä alueella;
b) merkittävien varastointivälineiden olemassaolo;
c) erityinen merkitys tavaran myynnille yhteisössä ja sen ulkopuolella.
2 artikla
1 Edellä 1 artiklan a alakohdassa tarkoitetuilla alueilla sijaitsevista keskuksista voidaan valita ainoastaan ne, jotka täyttävät seuraavat edellytykset:
a) varastointitilojen tekniset laitteet mahdollistavat riittävän suurten viljamäärien jatkuvan haltuunoton, käsittelyn ja toimituksen;
b) viljojen haltuunotolle ja erityisesti myynnille suotuisat kuljetusyhteydet.
2 Edellä 1 artiklan b tai c alakohdassa tarkoitetut edellytykset täyttävistä keskuksista voidaan valita ainoastaan ne, joiden varastointitilat, tekniset laitteet ja suotuisa maantieteellinen sijainti mahdollistavat suurten ja tasakoosteisten viljaerien kokoamisen ja erityisesti myynnin.
3 artikla
Kumotaan komission asetus (ETY) N:o 2006/80(2).
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 1993.

Labels: 3
17